Document ID: 32005R0386

KOMISSION ASETUS (EY) N:o 386/2005,
annettu 8 päivänä maaliskuuta 2005,
useiden asetusten muuttamisesta eräiden hedelmien ja vihannesten sekä hedelmä- ja vihannesjalosteiden yhdistetyn nimikkeistön koodien osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maataloustuotteisiin käytettävän yhteisen tullitariffin nimikkeistön mukautusmenettelystä 5 päivänä helmikuuta 1979 annetun neuvoston asetuksen (ETY) N:o 234/79 (1) ja erityisesti sen 2 artiklan 1 kohdan,
sekä katsoo seuraavaa:
(1)
Tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta 7 päivänä syyskuuta 2004 annetussa komission asetuksessa (EY) N:o 1810/2004 (2) muutetaan yhdistettyä nimikkeistöä eräiden hedelmien ja vihannesten sekä hedelmä- ja vihannesjalosteiden osalta.
(2)
Asetuksilla, joilla on aiempina vuosina muutettu neuvoston asetuksen (ETY) N:o 2658/87 (3) liitettä I, on myös muutettu eräiden hedelmien ja vihannesten sekä hedelmä- ja vihannesjalosteiden yhdistetyn nimikkeistön koodeja, eivätkä kaikki muutokset käy ilmi seuraavista hedelmien ja vihannesten sekä hedelmä- ja vihannesjalosteiden yhteisistä markkinajärjestelyistä annetuista komission asetuksista: keräkaalien, ruusukaalien, ruotisellerien, pinaattien ja luumujen laatuvaatimuksista 5 päivänä kesäkuuta 1987 annettu komission asetus (ETY) N:o 1591/87 (4), kurkkujen laatuvaatimuksista 15 päivänä kesäkuuta 1988 annettu komission asetus (ETY) N:o 1677/88 (5), kuivattuja viinirypäleitä koskevista erityistoimenpiteistä 21 päivänä helmikuuta 1994 annettu neuvoston asetus (EY) N:o 399/94 (6), hedelmien ja vihannesten tuontijärjestelmän soveltamista koskevista yksityiskohtaisista säännöistä 21 päivänä joulukuuta 1994 annettu komission asetus (EY) N:o 3223/94 (7), lisätuontitullien soveltamista hedelmä- ja vihannesalalla koskevan järjestelmän soveltamista koskevista yksityiskohtaisista säännöistä 30 päivänä heinäkuuta 1996 annettu komission asetus (EY) N:o 1555/96 (8) ja neuvoston asetuksen (EY) N:o 2200/96 soveltamista koskevista yksityiskohtaisista säännöistä hedelmä- ja vihannesalan vientitukien osalta 8 päivänä lokakuuta 2001 annettu komission asetus (EY) N:o 1961/2001 (9).
(3)
Sen vuoksi asetukset (ETY) N:o 1591/87, (ETY) N:o 1677/88, (EY) N:o 399/94, (EY) N:o 3223/94, (EY) N:o 1555/96 ja (EY) N:o 1961/2001 olisi muutettava vastaavasti.
(4)
Tätä asetusta olisi sovellettava samasta ajankohdasta kuin asetusta (EY) N:o 1810/2004.
(5)
Tässä asetuksessa säädetyt toimenpiteet ovat hedelmien ja vihannesten hallintokomitean sekä hedelmä- ja vihannesjalosteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 1591/87 1 artiklan ensimmäinen kohta seuraavasti:
”Seuraavia tuotteita koskevat laatuvaatimukset ovat tämän asetuksen liitteissä I, II, III, ja IV:
-
CN-koodiin 0704 90 kuuluvat keräkaalit,
-
CN-koodiin 0704 20 00 kuuluvat ruusukaalit,
-
CN-koodiin 0709 40 00 kuuluvat ruotisellerit,
-
CN-koodiin 0709 70 00 kuuluvat pinaatit.”
2 artikla
Korvataan asetuksen (ETY) N:o 1677/88 1 artiklan ensimmäinen kohta seuraavasti:
”CN-koodiin 0707 00 05 kuuluvien kurkkujen laatuvaatimukset ovat liitteessä.”
3 artikla
Korvataan asetuksen (EY) N:o 399/94 1 artiklan ensimmäinen kohta seuraavasti:
”Yhteisössä tuotettujen ja CN-koodeihin 0806 20 10 ja 0806 20 30 kuuluvien kuivattujen viinirypäleiden laatuun liittyvät erityistoimenpiteet vahvistetaan 4 artiklassa tarkoitettua menettelyä noudattaen.”
4 artikla
Muutetaan asetuksen (EY) N:o 3223/94 liitteessä oleva A osa seuraavasti:
1)
Korvataan taulukon viidennellä rivillä tuoreiden makeiden appelsiinien CN-koodit ”ex 0805 10 10, ex 0805 10 30 ja ex 0805 10 50” CN-koodilla ”ex 0805 10 20”.
2)
Korvataan taulukon kymmenennellä rivillä omenoiden CN-koodit ”ex 0808 10 20, ex 0808 10 50 ja ex 0808 10 90” CN-koodilla ”ex 0808 10 80”.
5 artikla
Muutetaan asetuksen (EY) N:o 1555/96 liite seuraavasti:
1)
Korvataan taulukon viidennellä rivillä appelsiinien CN-koodit ”ex 0805 10 10, ex 0805 10 30 ja ex 0805 10 50” CN-koodilla ”ex 0805 10 20”.
2)
Korvataan taulukon kymmenennellä rivillä omenoiden CN-koodit ”ex 0808 10 20, ex 0808 10 50 ja ex 0808 10 90” CN-koodilla ”ex 0808 10 80”.
6 artikla
Muutetaan asetuksen (EY) N:o 1961/2001 7 artiklan 2 kohdan kolmas alakohta seuraavasti:
1)
Korvataan viides luetelmakohta seuraavasti:
”-
CN-koodiin 0805 10 20 kuuluvat appelsiinit,”.
2)
Korvataan yhdestoista ja kahdestoista luetelmakohta seuraavasti:
”-
CN-koodiin 0805 50 10 kuuluvat sitruunat (Citrus limon, Citrus limonum),
-
CN-koodiin 0805 50 90 kuuluvat limetit (Citrus aurantifolia),”.
3)
Korvataan neljästoista luetelmakohta seuraavasti:
”-
CN-koodeihin 0808 10 10 ja 0808 10 80 kuuluvat omenat,”.
7 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Sitä sovelletaan 1 päivästä tammikuuta 2005.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 8 päivänä maaliskuuta 2005.

Labels: 7
3
17